 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እቲ ውሳነ ሕዱር ቅርሕንቲ ዝፈጥር ክኸውን የብሉን 7 ሰነ 2018 ምንጪ ስእሊ, PEACE SONG ብቕድሚ ትማሊ ስሩዕ ኣኼብኡ ዘካየደ ኮሚቴ ፈፃሚት ስራሕ ኢህወዴግ ንነባሪ ሰላም ክልትኤን ሃገራትን ህዝብታትን ክብል ኢትዮጵያ ንስምምዕ ኣልጀርስ ተግባራዊ ከም ትገብር ኣፍሊጡ ቀዳማይ ሚኒስትር ኢትዮጵያ ዶክተር ኣብይ ኣሕመድ ናብ ስልጣን ድሕሪ ምምፅኦም ኣብ ሞንጎ ክልቲአን ሃገራት ንዓመታት ዝፀንሐ ደም ዘፋሰሰ ሃዋህዉ ኣይ ሰላም ኣይ ኩናት ንምፍታሕ ከምዝሰርሑ ብምግላፅ ንመንግስቲ ኤርትራ ፃውዒት ሰላም ኣቕሪቦም ሚኒስተር ሚኒስትሪ ዜና ኤርትራ ኣቶ የማነ ገብረመስቀል ፃውዒት ሰላም መንግስቲ ኢትዯጵያ ተቐባልነት ዝረክብ ስምምዕ ኣልጀርስ ምስ ዝፍጸም ጥራሕ ምዃኑ ገሊጹ ቀዳማይ ሚኒስተር ኣብዪ ኣሕመድ ኣብ ጉባኤ ፀረ ግዕዝይና ኣብ ዝተኻየደ ጉባኤ እውን ነዚ ዘጠናኽር ሓሳብ ሂቦም ምስ ኤርትራ ዘለና ርክብ ንዝሓለፉ 20 ዓመታት ኣይ ሰላም ኣይ ኲናትዩ ዝብሉኳ እንተለዉ ኣነ ግና ሞት ኣልቦ ኲናትየ ዝብሎ ሞት እንትተርፍ ኣብቶም ዝሓለፉ ዓመታት ኣብ ከባቢ ዶብ ንኲናት ዘድሊ ወጻኢ ምድላዉን ስልጠናን ምድላዉ ነይሩዩ ይብሉ እዚ ናይ ሰላም ሃዋህው ንኢትዮጵያ ጥራሕ ዘይኮነ ንቐርኒ ኣፍሪቃዉን ከምዘድልያን ኣብ ሞንጎ ክልቲኤን ሃገራት ማሕበረ ቑጠባዊ ምትእስሳር ክፍጠርን ኣሕዋት ህዝብታት ክራኸቡን ንምግባር ስጉምቲ ምዉሳድ ከምዘድሊ ነፍሲ ወከፍ ኢትዮጵያዊ ክግንዘቦ ከም ዝግባእ ኣገንዚቦም ንዝሓለፉ 20 ዓመታት ዘትረፍናዮ ወጥሪዩ ካብዚ ክልቲኤን ሃገራት ኣይርብሓን ሙሉእ ዓቕምናን ጉልበትናን ናብ ሰላምን ዕርቅን ክሰጋገርን ሕዳሰ ኢትዮጵያ ንምርግጋጽ ካብ ዝኸፋፍሉና ነገራት ወጺእና ድኽነት ብምጥፋእ ዕብየትን ሰላምን ኢትዮጵያን ንምርግጋጽ ብሓባር ክንጽዕር ሓደራ እብል ብምባል ነቲ ኮሚቴ ፈፃሚት ስራሕ ኢህወዴግ ዝሃቦ መግለፂን የራጉዱ ቅደሚ 20 ዓመታት ኣብ ሞንጎ ኢትዯጵያን ኤርትራን ዝተኻየደ ኩናት ህይወት ኣሽሓት ኢትዮጵያውያንን ኤርትራውያንን ዝበልዐ ሓደ ስድራ ኣብ ክልተ ብምኽፋል ኣሕዋት ኣብ ሓደ ዓውደ ኩናት ንሞት ክገጥሙ ዝገበረ ሓደገኛ ዕንወት ዘስዐበን እዩ ኣብ ዶባት ዝርከቡ ዜጋታት ክልቲአን ሃገራት ኣካሎም ኣብ ክልተ ማዕዶ ልቦም ግና ኣብ ሓደ ንክኾኑ ዘገደደ ኢኮኖምያዊ ረብሓ እተን ሃገራት ብፍላይ ድማ ሰሜናዊ ክፋል ኢትዯጵያ ክልል ትግራይን ኤርትራን ንከንቆልቁል ኣሽሓት መናእሰይ ኤርትራ ኣደዳ ስደትን ሞትን ንክኾኑ ኣፍ ደገ ዝኸፈተ ኣይ ሰላም ኣይ ኩናት ኮይነን ንኣስታት 20 ዓመታት ተፋጢጠን ንክፀንሓ ዘገደደ ኣጋጣሚ ኮይኑ ፀኒሑ እቲ ፀገም ንምፍታሕ ብቀዳማይ ሚኒስትር ኢትዮጵያ ዝነበሩ ኣይተ መለስ ዜናውን ኃይለማርያም ደሰለኝን ፃዕርታት ይካየዱ እኳ እንተነበሩ ኢትዯጵያ ንውሳነ ክልቲአን ሃገራት ዝተሰማምዓሉ ውዕል ኣልጀርስ ክትትግብር ኣለዋ ብዝብል ቅዋም መንግስቲ ኤርትራ ዝምድና ክልቲአን ሃገራት ተዓንቂፉ ጸኒሑ ኣሎ ሕዱር ዝኾነ ቅርሕንቲ ዝፈጥር ክኸውን የብሉን ንውሳነ እቲ ውድብን መፀዋዕታ እቶም ቀዳማይ ሚኒስትር ኣብይ ኣሕመድን ስዒቡ ግና ኣብ ሞንጎ ክልቲአን ሃገራት ሰላም ክወርድ ዘተስፉዉን መፃኢ ስግኣታት ክልቲአን ሃገራት ዝገልፁን ብርክት ዝበሉ ርኢቶታት ይወሃቡ ኣለዉ ኢትዮጵያዊ ምሁር ፖለቲካል ሳይንስን ተንታኒ ፖለቲካን ኣይተ ተስፋ ኪሮስ ኣረፈ ናይ ሕዚ ውሳነ ውድብ ኢህወዴግ ሓድሽ ውሳነ ከምዘይኮነ እዮም ዝገልፁ እቲ ንዓመታት ዝቐፀለ ኣይ ሰላም ኣይ ኩናት ንክልቲአን ሃገራት ኣመና ሃስይዎም ከምዝፀንሐ ይዛረቡ ይኹን ምበር ዋላ እኳ ህዝብታት ክልቲአን ሃገራት ሰላም ክኾኑ ዘይፅላእ እንተኾነ እቲ ናይ ሕዚ ውሳነ ዘላቒ ሰላም ዘምፅእን በሰላ ዘይገድፍን ክኸውን ኣለዎ ይብሉ እቲ ውሳነ ምእንተ ሰላም ምቕባሎም ግርም ኣብ ኣፈፃፅምኡ ግና እቲ ህዝቢ ኣየናይ መሬት ናይ መን ምዃኑ ይፈልጥ እዩ ስለዝኾነ ድማ እቲ ውሳነ ናብ ህዘቢ ወሪዱ ህዝቢ ዓበይቲ ዓድን መራሕቲ ሃይማኖትን ተሳቲፎምሉን ኣሚኖምሉን እዚ ናተይ እዚ ናትካ ኢሎም ክፈላለዩ እንከለዉ እዩ ንሓዋሩ ሰላማዊ ዝኸውን ስለዝኾነ ድማ እዚ ውሳነ ሕዱር ዝኾነ ቅርሕንቲ ዝፈጥር ክኸውን የብሉን ይብሉ ኤርትራዊ ኣምባሳደር ዓንደብርሃን ወልደገርግስ ብወገኖም ውሳነ ፈፃሚት ስራሕ ኢህወዴግ እቲ ኣብ ሞንጎ ክልቲአን ሃገራት ዝነበረ ኣይ ሰላም ኣይ ኩናት ንከብቅዕ ዘኽእል ተባዕን ኣፍ ደገ ሰላም ዝኸፍትን እዩ ብምባል እዮም ዝንእድዎ እቲ ኣብ ሞንጎ ኢትዮጵያን ኤርትራን ዝተኻየደ ኩናት ኣይመድለየን ነይሩ እቲ ፀገም ብዘይ ኩናት ክፍተሐሉ ዝኽእል ዕድላት ነይሩዩ ግና ክልቲኦም ወገናት ነቲ ዕድል ኣይተጠቐምሉን ዝብሉ ኣምባሳደር ዓንደብርሃን ስምምዕ ኣልጀርስ ተግባራዊ ዘይምዃኑ ድማ ንኣይ ሰላም ኣይ ኩናት ዓብይ ምኽንያት ከምዝኾነ እዮም ዝገልፁ ድሕሪ እቲ ኩናት ስምምዕ ሰላም ኣልጀርስ መንግስቲ ኢትዮጵያ ተቐቢልናዮ ኢሉ ደሓር ግና እቲ ብኮሚሽን ዶብ ዝተወሰነ ናይ ምድራት ዶብ ብምንፃጉ እቲ ኮሚሽን ቨርቹዋል ዲማርኬሽን ገይሩ እዩ ወዲእዎ እዚ ድማ ንክልቲአን ሃገራት ቀያድን ናይ መወዳእታን እዩ ይብሉ ሓድሽ ቀዳማይ ሚኒስትር ኢትዮጵያ ኢትዮጵያ ነቲ ቅድሚ16 ዓመታት ዝፈረመቶ ውዕሊ ኣልጀርስ ክትቅበል እያ ምባሎም ነጥቢ መቀይሮ እዩ ብምባል ድማ ይገልፅዎ መንግስቲ ኢትዮጵያ ነቲ ውሳነ ኮሚሽን ዶብ ከምቲ ዝፈረመምዎ ስምምዕ ብዘይ ቅድመ ኩነትን ብዘይ ውልውልን ክንትግብሮ ቅሩባት ኢና ምባሉ ናይ ብሓቂ ነጥበ መቐይሮዩ ክበሃል ይከኣል ተባዕ ስጉምቲ እዩ እዚ ስለዝጎደለ እዩ እቲ ኣይ ሰላም ኣይ ኩናት ኩነታት ክሳብ ሕጂ ክቕፅል ጸኒሑ ይብሉ ብዘይ ቅድመ ኩነት ምትግባር ማለት ድማ ሰራዊት ኢትዮጵያ ካብቲ ክሳብ ሕጂ ሒዝዎ ዝፀንሐ ልዑላዊ መሬት ኤርትራ ክስሕብ ይግባእ ይብሉ ኣምባሳደር ዓንደብርሃን እዚ ውሳነ ንተወሳኺ ቅርሕንቲ ዶስ ንሓባራዊ ረብሓ ? 